หุ้นปิดเช้าบวก 4.77 จุด
SET ช่วงเช้าปิดที่ระดับ 829.18 จุด เพิ่มขึ้น 4.77 จุด(+0.58%)มูลค่าการซื้อขาย 15,547.80 ล้านบาท ตอบรับต่างประเทศ ค่อนข้างดี, ตลาดฯยังเป็น"เทรดดิ้ง"
21 ก.ค. 2553

SET ช่วงเช้าปิดที่ระดับ 829.18 จุด เพิ่มขึ้น 4.77 จุด(+0.58%)มูลค่าการซื้อขาย 15,547.80 ล้านบาท ตอบรับต่างประเทศ ค่อนข้างดี, ตลาดฯยังเป็น"เทรดดิ้ง"
นักวิเคราะห์ฯเผยตลาดหุ้นไทยเช้านี้แกว่งไซต์เวย์ ระหว่างเทรดผันผวนค่อนข้างสูง เหตุปัจจัยต่าง ๆ ยังไม่เด่นชัด ขณะที่ตลาดต่างประเทศค่อนข้างดี โดยตลาดภูมิภาคส่วนใหญ่บวก ทำให้ตลาดบ้านเราเปิดบวกได้ แต่ระหว่างเทรดก็มี take profit สะท้อนว่ายังไม่มั่นใจ จึงเป็นแบบเล่นเทรดดิ้ง ซึ่งภาพใหญ่ยังมองที่เศรษฐกิจที่ยังไม่ชัดเจนเท่าไรในตอนนี้ แต่ไทยดีที่ตัวเลขการส่งออกดี พร้อมระบุวันนี้มีการเล่นเก็งหุ้นในกลุ่มอสังหาฯ-สื่อสารค่อนข้างมาก ขณะที่กลุ่มพลังงานดึงตลาดฯต่อเนื่องจากวานนี้ ช่วงบ่ายตลาดฯยังคงเป็นลักษณะเก็งกำไร พร้อมให้กรอบการแกว่งไว้ที่ 832-820 จุด
ตลาดหลักทรัพย์ปิดตลาดช่วงเช้าวันนี้ที่ระดับ 829.18 จุด เพิ่มขึ้น 4.77 จุด(+0.58%)มูลค่าการซื้อขาย 15,547.80 ล้านบาท 
การซื้อขายหุ้นช่วงเช้าวันนี้ ดัชนีหุ้นไทยแกว่งตัวทั้งในแดนบวก-ลบ โดยแตะจุดสูงสุดของช่วงเช้าที่ 829.27 จุด และแตะจุดต่ำสุดของช่วงเช้าที่ระดับ 821.49 จุด
น.ส.ธีรดา ชาญยิ่งยงค์ ผู้ช่วยผู้อำนวยการฝ่ายวิจัย บล.ฟิลลิป (ประเทศไทย) กล่าวว่า ตลาดหุ้นไทยเช้านี้แกว่งไซต์เวย์ ซึ่งในระหว่างเทรดมีความผันผวนค่อนข้างสูงเหมือนกัน เนื่องจากปัจจัยต่าง ๆ ยังไม่มีความเด่นชัด ขณะที่ตลาดนอกประเทศค่อนข้างดี โดยตลาดหุ้นอื่นในภูมิภาคเอเชียส่วนใหญ่อยู่ในแดนบวกกัน ทำให้ตลาดบ้านเราเปิดบวกได้ แต่ระหว่างเทรดก็มี take profit เหมือนกัน ซึ่งสะท้อนถึงความไม่มั่นใจในการลงทุน ทำให้เห็นได้ว่าเป็นการเล่นเทรดดิ้งกัน 
ทั้งนี้ ปัจจัยจากต่างประเทศในขณะนี้ภาพใหญ่ยังมองที่เศรษฐกิจที่ยังไม่ชัดเจนเท่าไร แต่ไทยมีตัวเลขการส่งออกที่ดี ทำให้ตลาดฯยังใช้ได้ และวันนี้ก็มีการเข้ามาเล่นเก็งหุ้นในกลุ่มอสังหาริมทรัพย์และกลุ่มสื่อสารค่อนข้างมาก ขณะที่หุ้นในกลุ่มพลังงานยังคงดึงตลาดฯต่อเนื่องจากเมื่อวานนี้
แนวโน้มการลงทุนในช่วงบ่ายนี้ น.ส.ธีรดา กล่าวว่า ตลาดฯคงจะยังเป็นลักษณะของการเก็งกำไร เนื่องจากนักลงทุนยังไม่มั่นใจว่าจะตลาดจะปรับขึ้นไปได้มาก และ Fund Flow ยังชะลอดูอยู่ ยังไม่รีบเข้ามาเท่าไร พวกที่เข้ามาก็เป็นลักษณะเทรดดิ้งระหว่างวัน ดังนั้นช่วงนี้คงจะเป็นการเล่นตามโมเมนตัมกันไปก่อน พร้อมให้กรอบการแกว่งไว้ที่ 832-820 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่                             CPF    มูลค่าการซื้อขาย 1,051.84 ล้านบาท ปิดที่  24.00 บาท เพิ่มขึ้น  0.70 บาท          BBL    มูลค่าการซื้อขาย   721.54 ล้านบาท ปิดที่ 135.00 บาท เพิ่มขึ้น  2.50 บาท          DTAC   มูลค่าการซื้อขาย   644.92 ล้านบาท ปิดที่  41.00 บาท เพิ่มขึ้น  2.00 บาท          TMB    มูลค่าการซื้อขาย   594.77 ล้านบาท ปิดที่   2.06 บาท เพิ่มขึ้น  0.02 บาท          PTTAR  มูลค่าการซื้อขาย   522.19 ล้านบาท ปิดที่  22.30 บาท ลดลง   0.70 บาท